Reiu Tüür
Reiu Tüür (sündinud 29. juulil 1974 Haapsalus) on eesti kunstnik. Reiu Tüür on saanud magistrikraadi Eesti Kunstiakadeemias 1998. aastal ja kunstijuhtimise alal Londoni Linnaülikoolis 2001. aastal. Ta on täiendanud end Bologna ülikoolis Itaalias, läbinud Albe Steineri keskuses mosaiigikursuse. 1996. aastal oli ta UNESCO Pariisi keskuse stipendiaat. Ta on töötanud Tallinna Kunstihoone juhatajana, Academia Non Grata rektori ja õppejõuna ning Eesti Kunstiakadeemia Pärnu kolledži Academia Grata direktori ja õppejõuna. Alates 1993. aastast on ta kuulunud ühendusse Kursi koolkond ja alates 1994. aastast Eesti Kunstnike Liitu. Alates 1993. aastast on ta esinenud näitustel paljudes galeriides üle maailma.